Traġedja oħra fil-Mediterran wara li ħames immigranti mietu hekk kif id-dinghy li kienu fuqu kważi għereq, waqt li 61 immigrant ġew salvati. Sadanittant, għaddejja tfittxija għal aktar immigranti hekk kif skont l-immigranti salvati fuq id-dinghy kien hemm madwar 80 persuna abbord. Fi tmiem il-ġimgħa l-ħaddiema ta’ salvataġġ Taljani salvaw iktar minn elf u seba’ mitt immigranti mill-baħar Meditterran bil-Ministru tal-Intern Taljan, Angelino Alfano, qal li l-awtoritajiet jistgħu jikkunsidraw jużaw bażi militari biex takkomoda l-immigranti minħabba li ċ-ċentri li jilqgħu l-immigranti huma mimlijin.